ISASI BALANZATEGI (EH Bildu, 2015-02-13):
Presidente andrea.
Aldatu? Nire interpelazioa aldatu? Zerorrek aldatu duzu.
"Por tzierto", lehendakariari eskerrak ematea ez erantzuteagatik.
Baina, Erkoreka jauna, zerorrek aldatu. Nik ez dut inon eta inoiz eskatu "euskaraz bakarrik". Hori da guri leporatu nahi diguzuen gauza bat, eta guk esaten dugu "euskaraz normaltasunez". Esan duzu hemen "…eta enparauak euskaraz bakarrik" egiteko. Ez dago idatzita, begiratu nire galdera.
Nik testuingurua jarri dut eta lehendakariari egindako interpelazioa eta legedia aipatu izan dut erakusteko higatu egiten dutela eta gizon honek egiten duena, Espainiako Gobernuaren ordezkariak, lehendakariaren aurkakoa dela. Horrexegatik egin dut, jantzi, interpelazioaren zioa.
Gauza zehatzak? Erkoreka jauna, nik neronek egin nizun galdera bat auzi honi buruz, banekielako zuri zegokizula, eta erantzuna izan zen horrelako auzien berri ez zenuela. Berriz ere galdetu nizun, jakitun izanik nik egindako galderaren karietara jakitun zeundela. Jakitun izanik, iruditzen zait lotsagabekeria, jakitun izanik zer gertatzen ari den eta interbentzioa…, Exekutiboa, hemen, eragilea, Gobernua; eragiteko, alegia, ebitatzeko... Gobernuaren ordezkariaren jarduna, Autonomia Estatutuak xedatzen duenaren aurkakoa, nik uste dut bistan dela, egiten dituen helegiteak. Modu maltzurrean erabiltzen duela, berak badaki, Urkixo jaunak badaki zuzenean eskumenak ez dituela, eta zeharbidez egiten du epaitegien bitartez. Jaurlaritzak eta lehendakariak ez daukate hori onartu beharrik.
Ni pozten nau irri makur sailburuak esan duenak, eta irtenbide bat ematen diola eta... Bada, zabalduko dut hemendik aurrera... Jakina, nolatan ez dieten bidaltzen Autonomia Erkidegoko organoei eta, berriz, bai Espainiakoei! Mehatxatu egiten dituelako, Erkoreka jauna, mehatxatu, boterekeria, agintekeria erabiltzen duelako.
Eta, beharbada, nik aitortu egiten dut zenbait kasutan, ezjakintasun maila egon daitekeela, baina hemendik aurrera argi esan dezagun Erkoreka jaunari bidali diezazkioten euskaraz –ez euskaraz bakarrik– bizi nahi duten erakunde horietatik egiten duten helegite horiei erantzuterakoan.
Normalizazioaren Legearen akatsa, elebitasun simetrikoa... Legeez, Erkoreka jauna, bistan da zuk nik baino dezente gehiago dakizula, baina elebitasun simetrikoa ez da existitzen. Ez da existitzen. Izan daitekeen nahia, baina ez da existitzen. Hizkuntzen artean beti etengabeko mugimenduak daude eta hizkuntzen arteko harremanak aldagarriak dira berez.
Tranpa izaten da –eta legediaren aldetik hori arautu nahi da–, baina egonkortzeko euskararen egoera tamalgarri hori eta finkatzeko eta euskararen aurkako egoera hori iraunarazteko izaten da. Gu saiatuko gara, nola ez, Udal Legearen bitartez hobetzen eta aldatzen. Eta, seguru asko, hemen agertutako arrazoiengatik euskararen inguruko legedia errebisatu beharko genuke.
Kontua da, euskararen normalizazioaren bidetik, Estatutuko Gobernuaren ordezkariak egiten duen hori ez dela onargarria, ez dagokiola erantzukizuna –eta lege hori birritan irakurri izan dut, alegia, ordezkariei dagozkien funtzioak zeintzuk diren: ez dagokio–, eta erabilera maltzurra, Arabako, Bizkaiko eta Gipuzkoako epaitegien erabilera maltzurra... Eta eskumenak badauzka lehendakari jaunak eta Jaurlaritzak hori ekiditeko. Deia, beraz, da ahaleginak egiteko euskararen kontrako eraso horiekin behin betiko amaitzeko.
Eskumenak badauzka Jaurlaritzak, eskumenak badauzka lehendakariak; eta lehendakariaren figura babestu.
Eskerrik asko.